**MTA SZTAKI SC beszámoló 2017**

A SZTAKI SC elnökségi feladatait 2017-ben is Pólusné Thiry Éva és Adács Péter látták el.

2017. év legfontosabb feladata az volt, hogy az egyes szakosztályok anyagi helyzete tovább stabilizálódjon. A támogatások kifizetésekor szigorúan betartottuk a támogatási elvet, mely szerint a költségek kifizetésére csak akkor kerülhet sor, ha a tagdíjból és a támogatásból (50%-50%) származó bevételek fedezik a kiadások számláit.

2017. másik fontos feladata volt a szakosztályok létszámának növelése, amely cél részben meg is valósult.

Ahogy az alábbi táblázatokból látszik, a szakosztályok vezetői többé-kevésbé jól tervezték a szakosztályok bevételeit, kiadásait.

|  |  |  |  |
| --- | --- | --- | --- |
| **Szakosztály** | **TERVEZETT (2017 év)** | | |
| **tagdíjbevétel** | **támogatás** | **költség** |
| Tenisz | 700 000 | 700 000 | 1 400 000 |
| Labdarúgó | 460 000 | 460 000 | 843 000 |
| Vitorlás | 200 000 | 200 000 | 400 000 |
| Evezős | 120 000 | 120 000 | 240 000 |
| Kondi torna | 120 000 | 120 000 | 280 000 |
| Fallabda | 100 000 | 100 000 | 200 000 |
| Elnöki keret |  | 240000\* |  |
| **Összesen** | **1700 000** | **1 940 000** | **3 363 000** |

|  |  |  |  |  |  |
| --- | --- | --- | --- | --- | --- |
| **Szakosztály** | **TÉNYLEGES (2017 év)** | | | | **Kumulált**  **egyenleg** |
| **tagdíjbevétel** | **támogatás** | **költség** | **egyenleg** |
| Tenisz | 567400 | 567400 | 1093550 | 41250 | 98920 |
| Labdarúgó | 431300 | 431000 | 766125 | 96175 | 460258 |
| Vitorlás | 192000 | 192000 | 338000 | 46000 | 302577 |
| Evezős | 125000 | 125000 | 210 820 | 39180 | -82 172 |
| Kondi torna | 135000 | 135000 | 385000 | -115000 | 42170 |
| Fallabda | 66000 | 66000 | 110683 | 21317 | 400352 |
| Elnöki keret\* |  | 240000\* | 232000 | 8000 | 69000 |
| **Összesen** | **1516700** | **1756400** | **3 136 178** | **136922** |  |

\* Az arácsi tábor a 2017. július 28 és augusztus 10 közötti időszakra lett időzítve, hogy két üdülőturnusnak is legyen alkalma vitorlázni. Idén is egy tőkesúlyos Rebell Seaskip (Hófehérke) állt nem csak a vitorlás szakosztály tagjainak, hanem minden sztakis rendelkezésére. Így akkor is lehetőség volt vízre szállni, amikor másodfokú viharjelzés volt érvényben. A szakosztály tagjai idén is készséggel vitték sétavitorlázásra a vízijártassági vizsgával nem rendelkező kollégákat és családtagjaikat is. Ezt az üdülők ki is használták és minden nap váltott utasokkal ment a hajó.

Szeretnénk nyáron az arácsi tábort is megtartani. Az elszámolását tekintve, hasonlóan elmúlt évhez, a tábor költségei elkülönülten lettek kezelve a vitorlás szakosztály költségvetésétől, mivel az minden sztakisnak (Arácson üdülő vagy csak odalátogató kollégának és családtagjaiknak) szóló vitorlázási alkalom függetlenül attól, hogy tagja-e az illető a szakosztálynak vagy sem. Ennek várható költsége 230.000,-Ft, melyet 2018-ban is a központi költségvetés (elnöki keret) fog fedezni.

|  |  |  |  |
| --- | --- | --- | --- |
| **Szakosztály** | **TERVEZETT (2018 év)** | | |
| **tagdíjbevétel** | **támogatás** | **költség** |
| Evezős | 120.000 | 120.000 | 240.000 |
| Vitorlás | 200.000 | 200.000 | 400.000 |
| Labdarúgó | 450.000 | 450.000 | 900.000 |
| Tenisz | 550.000 | 550.000 | 1.100.000 |
| Kondi torna | 135.000 | 135.000 | 270.000 |
| Fallabda | 100.000 | 100.000 | 200.000 |
| Elnöki keret |  | 230.000\* | 230.000 |
| **Összesen** | **1.555.000** | **1.785.000** | **3.340.000** |

\* arácsi vitorlástábor költségeit tartalmazza. A tabor az Arácson üdülő vagy csak odalátogató kollégáknak és családtagjaiknak szerveződik.

**Evezős Szakosztály** (**Szakosztályvezető: Szántó György)**

Ebben az évben sikerült folytatni a pénzügyi konszolidálódás immár több éve tartó folyamatát, és a sikeres támogatási megállapodások révén a szakosztály folyó évi költségvetése jelentős többlettel zárt. Ez az összesített sportköri kimutatás szerint 2017-ben ismételten közel 40 eFt volt, ami azért részben abból is adódott, hogy a tavaszi időjárási és szervezési gondok miatt nem volt karbantartás és így ezzel kapcsolatos költségünk sem. A következő tavaszi indulásnál természetesen ezt az elmaradást pótolnunk kell, különös tekintettel a lapátok fejének és az egyik kiel törött villatartójának a javítására.

Nem kétséges, hogy a pénzügyi stabilizálódásban az is közrejátszott, hogy a SZTAKI továbbra is a szakosztály saját bevételeivel megegyező mértékű támogatást nyújt a szakosztálynak.

Hasonlóan fontos az, hogy a hajóhasználati napok számában is sikerült előbbre lépni és így a tavalyi 18 után 2017-ben összesen 35 hajónapot töltöttek a vízen a szakosztály tagjai. Ugyanakkor továbbra is kiemelt figyelmet kell fordítani az evezés népszerűsítésére és lehetőség szerint a hajóhasználati napok számának emelésére is.

Továbbra is nagy súlyt kell fektetni arra, hogy a szakosztály létszáma (és ezen belül főleg az aktív tagok részaránya) még tovább emelkedjen. Ennek érdekében több formában és módon folytatni kell a korábbi toborzó és népszerűsítő akciókat, a szakosztályi életről szóló szöveges és fényképes beszámolókat, jelentkezési felhívásokat, és persze a jelenlegi tagok körében is sokat kell tenni a nagyobb aktivitás érdekében.

A 2017-ben folytatódott pénzügyi konszolidációra való tekintettel a költségvetésben most sem tervez a szakosztály érdemi változást. A 2018-as szezonra vonatkozó csónakházi bérleti szerződést már megkötötték (változatlan feltételekkel, újból a Béke2 csónakházra), és az elmaradt tavalyi karbantartás ellenére csak a tavalyi szinten tervezik a karbantartásra és felújításra szánt keretet. Az eddigi adatok alapján mindez biztonsággal fedezi az összes költséget. Ebben jelentős szerepe van annak, hogy hagyományainkhoz híven a tavaszi karbantartás alkalmával az összes feladatot a szakosztály tagjai végzik el, és így az anyagok beszerzésen túl nem várható további érdemi kiadás. Ennek a hajóink állagmegóvása mellett a szakosztály tagjainak összetartása és nagyon jó közösségi szelleme szempontjából is jelentős szerepe van.

**Vitrolás szakosztály** (**Szakosztályvezető: Bisztray Frigyes)**

2017-es év is a korábban már megszokott program szerint telt. A szokásos arácsi táboron kívül 3 hétvégi túrára került sor. Az első túra ismét Pünkösdkor volt (május 13-16). Ezen az esőfelhőket szerencsésen elkerülve egy hajó 5 főnyi legénységgel vett részt. A második tavaszi túrán, június 23-25 között 3 hajó 13 fővel futott ki a kikötőből. Az őszi túrán szeptember 8-10 között, szintén 3 hajóval 12 sporttársunk túrázott. Az első túrán helyi zivatarok voltak a Balatonnál, de szerencsére elkerülte a hajót (jókor voltunk jó helyen). A második túrán kellemes vitorlázó időben hajózhattak a sporttársak. Az őszi túrán kellemes meleg volt a meghatározó, de azért volt elég szelünk ahhoz, hogy a hajók szépen haladjanak. Az időjárás kedvezőbb volt, mint az előző évben, mindig jó hangulatú túrákat sikerült lebonyolítani

A szakosztály taglétszáma: 20 fő. Örvendetes, hogy új fiatal kollégák kapcsolódtak be a szakosztály életébe.

2018 évre a tavalyival egyező programot tervezünk. Három hétvégi túrát szeretnénk lebonyolítani. Ehhez 200.000,-Ft tagdíjbefizetést tervezünk, amihez szeretnénk megkapni a támogatási elv szerint kapható 200.000,-Ft támogatást.

**Labdarúgó Szakosztály (Szakosztályvezető: Horváth Markó)**

Az elmúlt évek gyakorlatához hasonlóan, a 2017-es évben is heti rendszerességgel (szerdánként, 19:00-tól 20:30-ig) tartottunk sportfoglalkozásokat. Az év nagy részében (39 alkalom) a Városmajor utcai teremben, míg nyáron (8 alkalom) az Andor utcai műfüves futballpályán játszottunk. A szakosztály 2017-ben 19-22 aktív taggal rendelkezett, akik közül a teremben alkalmanként 12-15, a műfüves pályán 10-12 fő volt jelen.

November 12-én, 5 csapat (28 fő) részvételével ismét megrendezésre került a SZTAKI Kupa.

A szakosztály 364 083 Ft-os egyenleggel kezdte meg az évet. A terembérlet költsége szerződésben rögzített volt (17 000 Ft/alkalom; összesen 663 000 Ft), így azzal pontosan lehetett számolni. Sajnos felújítás miatt nem mindig kaptunk jó időpontot a műfüves pályára, így két alkalom elmaradt, és néha csak egy órát lehetett játszani. Így egyrészt a pályabérlet jóval kevesebb volt a tervezetthez képest (összesen 90 000 Ft), másrészt ennek megfelelően a tagdíj bevételünk is kevesebb lett. A Tavaszi Kupa nem került megrendezésre. Az Őszi Kupa kiadását/bevételét sikerült jól megtippelni, de a terembérletről (47 000 Ft) csak később kaptuk meg számlát, így az már a 2018-as évre csúszott át. A befolyt nevezési díjból (500 Ft/f˝o; összesen 14 000 Ft) fedezni tudták a díjazást (érmek, kupa, plakett; összesen 10 135 Ft). Egyéb kiadásokra (labda) 2990 Ft-t költöttünk. A tagdíjbevétel (a Kupa nevezést is beleszámítva) összesen 431 300 Ft volt.

A szakosztály tehát nagyjából tartani tudta a tervezett költségvetést, és kiemeljük, hogy ismét képes volt a kiadásainak legalább 50%-át a tagdíjbevételből finanszíroznia. Ismét megjegyezzük, hogy az idei évi maradék azért ilyen sok, mert az Őszi Kupa terembérletének kifizetése a 2018-as évre csúszik át.

A 2018-as évben is a szokásos időpontban és változatlan helyszíneken tervezik tartani az alkalmakat. Az évet 446 558 Ft-os egyenleggel kezdik meg. A Városmajor utcai terem bérleti díja nem változik az előző évhez képest (17 000 Ft/alkalom; összesen 41 alkalom), de az Andor utcai műfüves pályával és költségével ismét nehéz előre számolni (összesen körülbelül 150 000 Ft), így az éves terem/pályabérlet körülbelül 877 000 Ft lesz. Az ősszel újra megrendezzük a SZTAKI Kupát. Tervben van még tavasszal egy újabb Kupa, vagy egy nyár eleji ’focis családi nap’, de ez egyelőre még kérdéses (a tartalékból fedezni tudják). A tervezett tagdíj bevétel — és ezzel az igényelt támogatás mértéke is — 450 000 Ft. Egyéb kiadásokra (labda, ...) 20 000 Ft-t tervezünk.

A meglévő tartalékkal illetve az igényelt támogatással együtt a szakosztály mérlege továbbra is fenntartható lesz.

**Női Gyógy-Kondicionáló Torna (Szakosztályvezető: Szereminé Merényi Ágnes)**

A Szakosztály változatlanul, heti egy alkalommal, hétfői napokon tartja foglalkozásait 17-18 óráig Nádai Krisztina gyógytornász vezetésével a konditeremben.

Alkalmanként 1 óra díja 7000 Ft

Az alacsony, változatlan 5 fős létszám miatt 2017-ben a tagdíjakat először 20.000 Ft-ban határozták meg, majd év közben még 7.000 Ft-ot kellett befizetni pluszban személyenként.

Természetesen nagyobb létszám esetén csökkenthető lenne ez az összeg, de sajnos nincs érdeklődés a kollégák körében, pedig kényelmes dolog az, hogy a tanár jön ide és nem kell utazgatni sehová, csak felsétálni az emeletre és tornázni.

A befizetéseket 2 részletben kérjük. Februárig az első félévet, és nyár elejéig a második félévet.

A 2017. évi elszámolásnál problémát okozott az, hogy a 2016-ban esedékes számlát adminisztratív és könyvelési problémák miatt a tanár 2017-ben állította ki visszamenőleg.

Ezzel magyarázható a 157.170 Ft összegű áthúzódó maradványunk. Az év végi kifizetést emiatt nehezen engedélyezte a vezetés, de külön kérésünkre sikerült átutalni az év végi számlát veszteség nélkül, 42.000 Ft maradvánnyal zárva a 2017-es évet.

**Tenisz Szakosztály** (**Szakosztályvezető: Kiss Márton)**

2017-ben a nyári szezonban 16-an játszottak 138 órát fix időben és 78 órát kötetlen időben. Ebből 9-en voltak SZTAKI-s kollégák és 7-en pedig külsősök. Az ősszel rendezett házibajnokságunkon 9 fő vett részt.

A téli szezonban 14-en játszottak 150 fix órában.

Kiadásainkat a nyári szezon 440 000 Ft-os és a téli szezon 638 700 Ft-os pályabérletei mellett a házibajnokság 14 850 Ft-os nyeremény költsége képezte. Így a szakosztály éves kiadása 1.093.550 Ft volt.

2018-ban kb. 14-fős csapattal számolunk. A kiadásokat szintén a pályabérletek és a hagyománnyá vált házibajnokságunk költségei fogják adni. 2018-ra *550 000 Ft* támogatást tervez kérni a tenisz szakosztály.

**Fallabda Szakosztály** (**Szakosztályvezető: Rátóti Attila)**

Tagjaink a Gold Center Szabadidőközpontba járnak játszani. Ez a hely közel található a SZTAKI-hoz és itt, szerződés keretében, mérsékelt, 25%-os kedvezménnyel tudnak a sporttársak fallabdázni. A pálya bérleti díja órában van meghatározva és elég tág keretek között mozog időszaktól függően: 2000-4350 Ft/óra, ezekből az árakból jön le a 25%-os kedvezmény. Az olcsóbb hétköznapi időszakokat, illetve a hétvégéket kihasználva, elég jó áron lehet sportolni.

A Gold Center fenntart számunkra egy szekrényt, amelyben a szakosztály saját ütői és labdái tárolhatók, amelyeket a tagok ingyenesen használhatnak.

A szakosztályi létszám év elején 17 fő volt, amelyből 3 külsős tag. Októberben 1 fő új SZTAKI-s belépővel szaporodott a létszám.

A 2017-es évet 379.035,- forinttal nyitotta a szakosztály. A költségeket teljes egészében a pályák bérleti díja adta ki, amely éves szinten 110.683,- Ft volt. Ez az összeg 31 pályafoglalás díját teszi ki, amelyet összesen 10 fő használt a tagok közül.

Az éves tagdíj 10.000,- Ft/év összegben van meghatározva, amely a következő évben is változatlan marad.

A következő év célja, hogy újabb tagokkal bővítjük a szakosztály létszámát, illetve tavasszal kihirdetünk egy bajnokságot, amely egy tízfordulós sorozatot jelent kb. kéthetes időközönként.

Budapest, 2018. január 31.

Pólusné Thiry Éva

SZTAKI SC elnök